Rikunarita-ORG/Wikinium huggingface dataset:
# 拉合爾

拉合爾
**拉合爾**係巴基斯坦旁遮普省首府，亦都係巴基斯坦第二大城，人口1,300萬。

## 氣候

拉合爾屬半乾旱氣候，落雨比較少。

| 拉合爾 (1961–1990)，極端值(1931–2018)氣候平均數據 |
| --- |
| 月份 | 1月 | 2月 | 3月 | 4月 | 5月 | 6月 | 7月 | 8月 | 9月 | 10月 | 11月 | 12月 | 全年 |
| 歷史最高温 °C（°F） | 27.8 (82) | 33.3 (91.9) | 37.8 (100) | 46.1 (115) | 48.3 (118.9) | 50.3 (122.5) | 46.1 (115) | 42.8 (109) | 41.7 (107.1) | 40.6 (105.1) | 35.0 (95) | 30.0 (86) | 50.3 (122.5) |
| 平均高温 °C（°F） | 19.8 (67.6) | 22.0 (71.6) | 27.1 (80.8) | 33.9 (93) | 38.6 (101.5) | 40.4 (104.7) | 36.1 (97) | 35.0 (95) | 35.0 (95) | 32.9 (91.2) | 27.4 (81.3) | 21.6 (70.9) | 30.8 (87.4) |
| 每日平均氣温 °C（°F） | 12.8 (55) | 15.4 (59.7) | 20.5 (68.9) | 26.8 (80.2) | 31.2 (88.2) | 33.9 (93) | 31.5 (88.7) | 30.7 (87.3) | 29.7 (85.5) | 25.6 (78.1) | 19.5 (67.1) | 14.2 (57.6) | 24.32 (75.78) |
| 平均低温 °C（°F） | 5.9 (42.6) | 8.9 (48) | 14.0 (57.2) | 19.6 (67.3) | 23.7 (74.7) | 27.4 (81.3) | 26.9 (80.4) | 26.4 (79.5) | 24.4 (75.9) | 18.2 (64.8) | 11.6 (52.9) | 6.8 (44.2) | 17.8 (64) |
| 歷史最低温 °C（°F） | −2.2 (28) | 0.0 (32) | 2.8 (37) | 10.0 (50) | 14.0 (57.2) | 18.0 (64.4) | 20.0 (68) | 19.0 (66.2) | 16.7 (62.1) | 8.3 (46.9) | 1.7 (35.1) | −1.1 (30) | −2.2 (28) |
| 平均降雨量 mm（英寸） | 34.0 (1.339) | 31.6 (1.244) | 98.2 (3.866) | 19.7 (0.776) | 22.4 (0.882) | 122.3 (4.815) | 214.1 (8.429) | 204.9 (8.067) | 61.1 (2.406) | 12.4 (0.488) | 4.2 (0.165) | 13.9 (0.547) | 838.8 (33.024) |
| 每月平均日照時數 | 218.8 | 215.0 | 245.8 | 276.6 | 308.3 | 269.0 | 227.5 | 234.9 | 265.6 | 290.0 | 259.6 | 222.9 | 3,034 |
| 出處 #1：NOAA (1961-1990)  |
| 出處 #2：PMD |

## 參考
# 江澤民

| 江澤民 |
| --- |
|  |
|  |
|  中國共產黨中央委員會總書記 |
| **任期** 中國共產黨第十三屆中央委員會 （1989年6月中共十三屆四中全會起） 中國共產黨第十四屆中央委員會 中國共產黨第十五屆中央委員會 |
| **任期** 1989年6月24號－2002年11月15號 |
| 副職 | 李鵬、朱鎔基、李瑞環、胡錦濤 等 |
| 前任 | 趙紫陽 |
| 繼任 | 胡錦濤 |
|  中華人民共和國主席 |
| **任期** 第八屆全國人民代表大會 第九屆全國人民代表大會 |
| **任期** 1993年3月21號－2003年3月15號 |
| 副主席 | 榮毅仁（1993年－1998年） 胡錦濤（1998年－2003年） |
| 前任 | 楊尚昆 |
| 繼任 | 胡錦濤 |
|  中國共產黨中國共產黨中央軍事委員會主席 |
| **任期** 中國共產黨第十三至十六屆中央委員會 |
| **任期** 1989年11月9號－2004年9月19號 |
| 副主席 | 楊尚昆、劉華清、胡錦濤 等 |
| 前任 | 鄧小平 |
| 繼任 | 胡錦濤 |
|  中華人民共和國中央軍事委員會主席 |
| **任期** 第七至十屆全國人民代表大會 |
| **任期** 1990年3月19號－2005年3月8號 |
| 副主席 | 楊尚昆、劉華清、胡錦濤 等 |
| 前任 | 鄧小平 |
| 繼任 | 胡錦濤 |
|  中國共產黨中央政治局常務委員會委員 |
| **任期** 中國共產黨第十三至十五屆中央委員會 |
| **任期** 1989年6月24號－2002年11月15號 |
| 總書記 | 自己 |
|  中國共產黨上海市委員會書記 |
| **任期** 1987年11月－1989年6月 |
| 副職 | 朱鎔基（副書記、市長） |
| 前任 | 芮杏文 |
| 繼任 | 朱鎔基 |
| 全國人民代表大會代表 |
| **任期** 1988年3月25號－2008年3月5號 |
| 選區 | 上海地區 |
|  |
| 個人資料 |
| 出世 | (1926-08-17)1926年8月17號  中華民國江蘇省淮揚道江都縣 |
| 死 | 2022年11月30號(2022-11-30)（96歲）  中華人民共和國上海市 |
| 籍貫 | 江西省婺源縣江灣鎮 |
| 國籍 |  中華人民共和國 |
| 政黨 |  中國共產黨 |
| 配偶 | 王冶坪 |
| 仔女 | 江綿恆（大仔）、江綿康（第二仔） |
| 父母 | 江世俊（父）、吳月卿（母） |
| 居住地 | 上海、北京 |
| 母校 | 揚州中學 中央大學（汪精衛政權） 交通大學（今日上海交通大學） |
| 職業 | 政治人 |
| 專業 | 電機工程 |
| 網站 | 江澤民簡歷 |

**江澤民**（粵拼：gong1 zaak6 man4，1926年8月17號—2022年11月30號），江蘇揚州人，係中國共產黨嘅第三代領導核心，1989年六四事件之後做中國共產黨中央委員會總書記同中國共產黨中央軍事委員會主席，1993年至2003年兼任中華人民共和國主席。喺2002年中共十六大交班畀胡錦濤，但係仍然唔肯即刻辭去中央軍委主席，被批評係垂簾聽政。

## 死訊傳言

2011年中江澤民冇出席2011年中共90週年黨慶，引嚟外界猜測。7月6號香港亞洲電視喺六點鐘新聞報導江澤民死咗，打算夜晚9:30有一個關於江澤民嘅特備節目，但最終無播到。而其他新聞機構，未有相關嘅消息。7月7號，新華通訊社出聲明話江澤民死訊係謠言。

2011年9月5號，亞洲電視宣布新聞部高級副總裁梁家榮辭職，即日生效。

## 與世長辭

2022年11月30號，新華社證實咗江澤民嘅死訊，佢因白血病、多重器官衰竭，响上海與世長辭，享年96歲。

## 攷

|  |
| --- |
| **中國共產黨職務** |
| 前任： **趙紫陽** | **中國共產黨中央委員會總書記** 1989年—2002年 | 繼任： **胡錦濤** |
| 前任： **鄧小平** | **中國共產黨中央軍事委員會主席** 1989年—2004年 |
| **中國政府職務** |
| 前任： **鄧小平** | **中華人民共和國中央軍事委員會主席** 1990年—2005年 | 繼任： **胡錦濤** |
| 前任： **楊尚昆** | **中華人民共和國主席** 1993年—2003年 |
# 雜貨舖

士多
土耳其
**雜貨舖**（粵拼：zaap6 fo3 pou3），又叫**士多**、**辦館**，係賣日常糧油食品嘅舖頭，亦有兼賣其他嘢。個名反映舖頭，立立雜雜乜都賣，呢啲係相對專門舖頭而言。舖頭開喺住家、屋邨附近。

香港賣糧油雜貨，多數叫雜貨舖，而賣西貨叫士多同辦館。而廣州地區統一將糧油雜貨同賣西貨地區叫做士多。有啲唔係賣糧油，而賣衫，賣針綫，賣鞋等等日常用品，通常叫百貨。而乜都兼賣，就叫超級市場。

香港隨著舊區發展重建，好多雜貨舖已冇咗，做唔住，俾大型超級市場代替。

## 貨

賣乜貨並無好嚴格分類，視乎舖頭而定，間間可以唔同，但大致可以咁分：

### 雜貨舖

* 食油：如花生油、粟米油、芥花籽油、橄欖油、 葵花籽油、沙拉油、葡萄籽油
* 鹽：如粗鹽、海鹽及餐桌鹽等
* 糖：如砂糖、黃糖、冰糖、黑糖、片糖、紅糖、蔗糖
* 米：如白米、糙米、紅米、糯米、紫米、小米、麥米、高梁米、圓江米、大黄米、黑香米、糯香糙米
* 醬：如豉油、蔴油、辣椒醬、甜醬、XO醬、芝麻醬、蝦醬、豆瓣醬、魷魚醬、喼汁、茄汁
* 急凍肉 : 如雞肉、牛肉、豬肉、羊肉、水餃、燒買、蝦餃、魚蛋、火腿、香腸
* 調味料：如胡椒粉、五香粉、沙薑粉、咖哩粉、大地魚粉、雞粉、柱侯醬、麵豉醬、蒜粉
* 罐頭：如午餐肉、回鍋肉、豆豉鯪魚、鳳尾魚、紅燒元蹄、五香肉丁、梅菜扣肉、茄汁豬肉黃豆、鹵豬什、沙甸魚、吞拿魚
* 麵：如上海麵條、即食麵、 通心粉、米粉、粉絲、螺絲粉、意粉、全蛋麪、蝦子麵、魚蓉麵、蜆殼粉
* 蛋：如雞蛋、竹雞蛋、鹹蛋、皮蛋、鵪鶉蛋、鴨蛋、鵝蛋
* 其他 : 如腐竹、沙爆豬皮、炸菜、雪菜、大頭菜、腰果、白果、蝦米、乾鴨腎、乾魷魚、大地魚乾、鹹魚、白扁豆、花扁豆、紅豆、綠豆、黑豆、眉豆、·黄豆、冬菇、百合、南杏、北杏、瑤柱、合桃、蜜棗、紅棗、雪耳、花生、竹笙、臘腸、臘鴨、腐乳、南乳、白芝麻、羅漢果、薯粉、葛粉、麵粉、生粉、發粉、食用梳打粉

### 士多辦館

* 嘢飲：汽水、屈臣氏、維他奶、玉泉、綠寶橙汁、可口可樂、百事可樂、新奇士
* 雪糕雪條：雪山雪糕、牛奶公司
* 零食：蝦片、百力支、朱古力、薯片、花生
* 糖果：如瑞士糖、大白兔奶糖、椰子糖、波板糖、珍寶珠、發達糖、鳥結糖、波子糖
* 罐頭：午餐肉、回鍋肉、五香肉丁、茄汁沙甸魚
* 批發急凍食品 : 如冰鮮羊扒、肥牛、豬肉、豬扒、牛肉、排骨、牛扒、海鮮
* 麵包：如嘉頓生命麵包、忌廉賓
* 餅乾：威化餅、梳打餅、檸檬夾心餅、維他消化餅、芝士餅、煙仔餅、手指餅
* 生菓：如新奇士橙、加州蘋果、香蕉
* 煙：如萬寶路、好彩、健牌、雲絲頓、駱駝
* 酒：如拿破侖、長頸、高粱酒、孖蒸酒、茅台酒
* 借電話：打長途電話
* 傳真服務

### 百貨

* 文具：如九方簿、九因歌、墨盒、墨汁、字貼、鉛筆、原子筆、鉛芯筆、鉛筆跑、筆盒、擦膠
* 衫：如羊毛衫，底衫、白恤衫、睡衣
* 鞋：如白飯魚、技巧鞋、籃球鞋、水鞋、拖鞋
* 襪、長襪、短襪、絲襪
* 旅行喼、帆布書包
* 針綫：如各種手用針、各種綫
* 波同球拍：如毽、羽毛球拍、羽毛球、乒乓波拍、乒乓波、籃球、膠波、足球、排球、網球
* 影印、過膠

## 睇埋

* 百貨
* 超級市場
# 朱鎔基

| 朱鎔基 |
| --- |
|  |
| 出世 |  (1928-10-01) 1928年10月1號  中華民國湖南省長沙市 |
| 國籍 |  中國 |
| 出名原因 | 前中華人民共和國國務院總理 前中華人民共和國國務院副總理 前中國人民銀行行長 第十四同十五屆中共中央政治局常委 |

**朱鎔基**（粵拼：zyu1 jung4 gei1；簡化字：**朱镕基**；1928年10月1號—）係中國共產黨同中華人民共和國前領導人，做過國務院總理、副總理、中國人民銀行行長，又係第十四同十五屆中共中央政治局常委。湖南省長沙市人。佢係明太祖朱元璋嘅後代（祖先係岷莊王朱楩），祖籍安徽鳳陽。朱鎔基做事雷厲風行，有綽號叫「經濟沙皇」，佢又精簡政府機構，同時打擊貪污同走私活動，遠華集團走私案就係佢嘅傑作。

佢曾經講過一句說話：「我準備咗一百副棺材，九十九副畀貪官，一副留畀自己」，表示對貪污腐敗深惡痛絕。

## 出面網頁

* 朱鎔基喺BIBSYS嘅資料
* P1273 屬性顯示失敗: 搵唔到 P1273 屬性。

/ 朱鎔基喺加泰圖書館嘅資料
* 朱鎔基喺以色列國家圖書館嘅資料
* 朱鎔基喺分面應用主題詞表識別碼嘅資料
* 朱鎔基喺虛擬國際權威檔案識別碼嘅資料
* 朱鎔基喺Freebase嘅資料
# 象棋

中國象棋
**象棋**係中國傳統嘅棋，兩個人捉，分別攞紅黑；現代捉法一般都係紅行先。棋盤由九條直線同十條橫線相交而成，每邊有16隻棋，分別係：一宮頭（黑、紅分別由將、帥代表）、兩士（或仕）、兩隻象（或相）、兩隻車（或俥）、兩隻馬（或傌）、兩隻砲（或炮）、5隻卒（或兵）；每隻棋都放喺交點上。

## 名稱由來

**象棋**點解叫「象」棋，講法有好多種，其中比較可信嘅講法係：
原本係叫「將棋」，從中國傳去韓國(韓國將棋同中國象棋相似度非常高)同日本，所以韓國同日本至今都係叫「將棋」。
之後因為比較高質嘅棋子用象牙嚟做，同埋「象」同「將」讀音差唔多，所以有意無意之間，漸漸叫成「象棋」。

## 棋盤

象棋盤由九條直線同十條橫線相交而成；棋都放喺交點上面；中間一行叫「河界」，無直線，通常寫住**楚河漢界**（源自楚漢相爭時嘅鴻溝）或者「觀棋不語真君子，起手無回大丈夫」。

而家通行嘅記譜法中，呢九條直線，雙方都由右向左數，紅方由用中文字「一」至「九」記，黑方就由自己嘅右到左用阿剌伯數字「1」至「9」記；例如，紅方嘅一線就係黑方嘅 9 線。

第四條直線（或第 6 條直線）同第六條直線（或第 4 條直線）稱為「兩肋」、「兩肋線」，簡稱「肋」。

棋盤上，劃有斜交叉線而成「米」字形方格嘅地方，雙方各有一塊，叫為「九宮格」，簡稱「九宮」，係將 / 帥同士活動嘅地區。

## 棋子

將（帥）（公）：沿住自己九宮格內嘅橫直線行一步，落點有對方嘅棋就可以食咗佢。將同帥唔可以喺無棋子隔住嘅情況下企喺同一條直線，如果有人行咗步棋而出現呢個情況，咁就等於自殺，對方可以喺跟住嗰步棋用自己嘅將（或者帥）食咗另一方嘅帥（或者將），呢個動作叫做「飛將」。喺正式比賽「飛將」係冇必要嘅，因為自殺嗰一方已經被判犯規輸棋。

因為只有**車**、**馬**、**炮**可以走到棋盤上面任何一個位置，可攻可守，所以佢地又叫**強子**或**大子**。

車（俥）：可以唔限距離向前後左右行，直至遇到第一隻棋為止，唔可以跨過第啲棋，落點有對方嘅棋就可以食咗佢。

馬（傌）：「日」字形行，相等於先橫行或直行一步，再45度角轉彎走對角。如果橫行或直行嗰一步有隻棋（無分敵我），咁就唔可以再走對角，呢個情況叫做「棘馬腳」。一步最多會有八個落點，落點有對方嘅棋就可以食咗佢。

炮（砲）：行法同車（俥）一樣，可以唔限距離向前後左右行，直至遇到第一隻棋為止。但佢唔係食遇到嘅第一隻棋，而係食第二隻棋，即係話佢同埋目標之間要有一隻棋（無分敵我），中間嗰隻棋叫做炮架，炮架同目標之間嘅距離又係無限制。炮（砲）只會喺要食棋嘅時候，先可以跨過第啲棋子。

**士**、**象**嘅設計主要係用嚟保護**將軍**嘅。

士（仕）：沿住自己九宮格內嘅斜線行向對角走一步，落點有對方嘅棋就可以食咗佢。

象（相）：「田」字形行，45度角向對角走兩步，唔可以過河，落點有對方嘅棋就可以食咗佢。「田」字中間嗰點叫「象眼」，如果嗰度有棋（無分敵我），就唔可以走過去「田」字嘅對角，咁叫「塞象眼」。

卒（兵）：未過河前每次剩係可以向前行一步，過河後可以向前、向左或者向右行一步。任何時候都唔會向後行，落點有對方嘅棋就可以食咗佢。

考古: 點解國際象棋有皇帝，中國象棋冇皇帝？
因為古時中國象棋係平民嘅遊戲，高尚人通常捉圍棋，平民唔可以用皇帝嚟玩，所以改用將、帥代替。
相反國際象棋喺歐洲成為咗貴族嘅遊戲。

## 子力

喺象棋中，好多時都少不免會有「換棋」（「搏棋」）情況出現，呢個時候就要判斷換唔換得過。

至於子力大致可以咁分（用分數計，子力分數有唔同嘅講法，喺唔同局面棋子價值會變動，只當參考用）：

* 將（帥）：無限大分，因為佢無得搏（一搏就死）。
* 車（俥）：10 (或11) 分，活動範圍大、搏鬥力量自然亦大。
* 炮（砲）：4.5(約5)分，活動範圍雖然同車一樣，但受「炮打隔子」嘅限制。通常開局勁啲，因為易搵砲台。
* 馬（傌）：4.8(約5)分，機動性強，殘局可以使用自如，最多可控制8個位置，但受馬腳限制。
* 象（相）：2分：主要為防衛本方陣地，唔過得河作戰，但係可以做砲台。
* 士（仕）：2分，主要為保護主將，唔離開得九宮，河就更加唔使過，都可以做為砲台。
* 未過河嘅卒（兵）：1分，因為只可以向前行，避唔開敵人攻擊。
* 過咗河嘅卒（兵）：2分，過咗河可向前左右行，機動性高咗，但冇得向後行。
* 到咗底嘅卒（兵）：1分，因為只可以向左右行，唔得前後。

## 循環手

捉棋嗰陣，有時會出現不斷循環嘅局面，判斷方法主要有中國棋規、國際棋規兩種，中國棋規比較嚴謹，國際棋規比較易判斷。

單方**長將**唔變一定判輸。
# 飯

一碗飯
電飯煲
**飯**（粵拼：**faan6**）係將稻米加水煮熟，又叫做**米飯**、**白飯**。飯一定要熟嗰時，啲米會吸晒啲水，變咗脹卜卜。如果水多得滯，就會變成粥。呢個就係所謂「生米煮成熟飯」喇。

飯係華南、日本、韓國等一餐必要嘅嘢食。所以「飯」變成「餐」嘅代名詞。華南見到人嘅開場白，會問人：「你食咗飯未？」，而日文叫一餐做「御飯」。

生米粒粒都好硬，好難食入口，亦好難消化。所以一定要浸過，浸水來煮或者煲，咁嘅動作，叫**煮飯**或**煲飯**。以前煮飯係用火來煲，要下下睇火，家下都用晒電飯煲。

## 睇埋

* 粥

## 註
# 李叔同

|  |  |
| --- | --- |
|

|  |
| --- |
| 李叔同 |

 |
| 攝於約1937年 |
| 本名 | 譜名**文濤** 幼名**成蹊** 學名**廣侯** |
| 字 | 息霜 |
| 號 | 漱筒、晚晴 |
| 法號 | 演音、弘一 |
| 出生 | (1880-10-23)1880年10月23號 Template:QING-1862直隸省天津道天津府天津縣 （今天津市） |
| 圓寂 | 1942年10月13號(1942-10-13)（61歲）  中國福建省泉州市 |
| 國籍 |  中國 |
| 宗派 | 律宗 |
| 身份 | 中國書法家、畫家、音樂家、文學家、漢傳佛教僧侶 |
| 徒弟同學生 | 豐子愷、潘天壽、劉質平、吳夢非、李鴻梁、黃寄慈 |
| 著作 | 《四分律比丘戒相表記》 《南山律在家備覽》 《弘一大師晚晴集》 |

**李叔同**（1880年10月23號—1942年10月13號），譜名**文濤**，幼名**成蹊**，學名**廣侯**，字**息霜**，別號**漱筒**，出家後法名**演音**，號**弘一**，晚號**晚晴老人**，係天津畫家、音樂家、劇作家、書法家、篆刻家、詩人、藝術教育同漢傳佛教（南山律宗）僧侶等。

## 參考資料
# 梅蘭芳

| 梅蘭芳 |
| --- |
|  |
| 曲藝家 |
| 原名 | 梅瀾 |
| 出世 | (1894-10-22)1894年10月22號  大清北京 |
| 死 | 1961年8月8號(1961-08-08)（66歲）  中國北京市 |
| 職業 | 京劇演員 |
| 配偶 | 王明華 福芝芳 |
| 仔女 | 梅大永（夭折） 梅五十（夭折） 梅大寶 梅葆琪 梅葆琛 梅紹武 梅葆玥 梅葆玖 |
| 父母 | 梅竹芬 （父） |
| 出道日期 | 1904年 |
| 代表作品 | 《宇宙鋒》、《貴妃醉酒》、《霸王別姬》、《洛神》、《遊園驚夢》、《抗金兵》等 |
| 活躍年代 | 1911年—1960年 |

**梅蘭芳**（1894年10月22號—1961年8月8號），名**瀾**，字**畹華**，籍貫江蘇泰州，喺北京出世，係京劇演員，創造咗「梅派」藝術。演青衣，兼演刀馬旦。代表作品包括《宇宙鋒》、《貴妃醉酒》、《霸王別姬》、《洛神》、《遊園驚夢》、《抗金兵》等。佢有寫自傳《舞臺生活四十年》。徒弟有程硯秋、李世芳等。

## 生平

梅蘭芳喺北京前門外李鐵拐斜街出世。四歲死老豆；八九歲師從朱小霞、吳菱仙學戲；十一歲（1904年）第一次上臺做戲，喺北京廣和樓演《織女》；十四歲入「喜連成」班；二十歲喺上海做《穆柯寨》成名。佢初時做過《一縷麻》、《鄧霞姑》等時裝戲。佢喺戲劇生涯之中，對京劇旦腳嘅唱腔、唸白、舞蹈、音樂、衣飾、化粧等各樣嘢都有創造發展，風格自成一派，影響深遠，世稱「梅派」。1919年開始，去日本、美國、蘇聯做文化交流；抗日戰爭期間喺香港、上海住過一輪，留鬚，推嗮啲演出，表現出民族氣節。抗戰勝利之後剃鬚復出，同俞振飛夾，做崑曲《斷橋》。中共上台之後，任中國京劇院院長、中國戲曲研究院院長、中國文聯副主席、中國劇協副主席。1959年投共。

## 攷
# 上海灘

《**上海灘**》（英文：*The Bund I*）係1980年香港無綫電視劇，總共25集，招振強監製。呢齣戲係《上海灘系列》第一輯。同名主題曲《上海灘》由葉麗儀主唱，係至出名嘅粵語流行曲之一。

## 卡士

* 周潤發 飾 許文強
* 呂良偉 飾 丁力
* 趙雅芝 飾 馮程程
* 陳立品 飾 丁力母
* 林建明 飾 方豔芸
* 關鍵 飾 李萬棋
* 梁鴻華 飾 炳手下
* 朱剛 飾 阿炳
* 焦雄 飾 王照麟
* 吳博君 飾 賣武者
* 廖啟智 飾 陳祥貴
* 李慧梅 飾 蔡曉冬
* 曾楚霖 飾 祥叔
* 劉丹 飾 馮敬堯
* 梁漢輝 飾 阿廣
* 龍天生 飾 賭場小子
* 金雷 飾 岑先生
* 游佩玲 飾 岑太太
* 徐廣林 飾 郭先生
* 鄺佐輝 飾 藍衣隊長
* 莊文清 飾 汪月琪
* 盧大偉 飾 殺手
* 駱恭 飾 陳連山/陳父
* 葉萍 飾 連山妻/陳母
* 湯鎮業 飾 陳翰林
* 王愛明 飾 教師
* 曹濟 飾 工廠職員/七哥
* 鍾志強 飾 金大光
* 高崗 飾 領班/亞成
* 張慕蓮 飾 香吻女郎
* 劉雅麗 飾 賈依人
* 高俊文 飾 打手
* 曾偉明 飾 打手
* 陳寶瑩 飾 舞客
* 陳玉麟 飾 舞客/劇社社員/劇員
* 陳敏兒 飾 舞　客/秘　書
* 文潔雲 飾 舞　客/劇社社員
* 梁潔華 飾 舞　客/劇社人員/妓　女
* 魯振順 飾 舞　客/阿　昌
* 許逸華 飾 舞客
* 廖駿雄 飾 舞客
* 虞堂容 飾 舞　客/劇社工作人員/報館職員
* 黎壁光 飾 楊　勝/劇社工作人員/楊　仔
* 凌禮文飾 梁廣仁
* 吳良 飾 趙三
* 周秀蘭 飾 賣唱女
* 葉嘉華 飾 交際花
* 梁少狄 飾 亞牛
* 林偉圖 飾 魯秋伯
* 石小麟 飾 瘦子/翻譯員
* 方州 飾 執事
* 馬慶生 飾 醫生
* 何云 飾 華買辦
* 談泉慶 飾 九叔/楊長官
* 梁尚云 飾 大隻廣
* 野峯 飾 大島
* 陳志雄 飾 勝次郎
* 文潔雲 飾 亞媚
* 李揚道 飾 馬仔
* 范礎夫 飾 馬仔
* 歐陽珮珊 飾 山口香子
* 林文偉 飾 劉明
* 李國麟 飾 張達生
* 白文彪 飾 趙景緩師傅
* 陳榮輝 飾 阿罕
* 馮國 飾 伊勢
* 關華烈 飾 青木
* 吳殷志 飾 王漢魂
* 胡智龍 飾 劉明師弟/許文強手下/精武門弟子
* 盧國偉 飾 劉明師弟/許文強手下/精武門弟子
* 白蘭 飾 馮工人/張媽/工人
* 李道瑜 飾 羅密歐
* 陳安瑩 飾 劇社社員
* 林丹鳳 飾 劇社工作人員
* 李鵬飛 飾 方探長
* 李嘉麗 飾 白芙蓉
* 許堅信 飾 神父
* 梁潔芳 飾 慶嫂
* 秦煌 飾 阿金
* 香海 飾 老
* 羅國維 飾 大天二
* 景黛音 飾 蘇旺娣
* 張家偉 飾 黑仔
* 鄭子敦 飾 程程叔公
* 黃新 飾 聶仁王
* 蕭鍵鏗 飾 歐陽漢
* 陳君和 飾 波列夫
* 胡祖兒 飾 妮娜
* 楊仲恩 飾 報館職員
* 陳步浩 飾 報館職員
* 駱應鈞 飾 報館職員
* 林玉麟 飾 報館職員
* 法郎 飾 馮敬堯手下/馮敬堯保鏢
* 黃思恩 飾 馮敬堯手下
* 王金 飾 方豔芸工人
* 何廣倫 飾 尼古拉/丁力手下
* 吳一帆 飾 神父
* 張活游 飾 楊處長
* 陸叔 飾 方局長
* 羅麗娟 飾 太太團
* 陳嘉碧 飾 太太團
* 韓燕妮 飾 太太團
* 安祖拉 飾 妓女
* 李青山 飾 陸世光
* 曾玉霞 飾 妓女
* 武振子 飾 美女
* 程思俊 飾 劇社社員
* 樂蔚 飾 劇社社員
* 陳百祥 飾 李巡長
* 趙仕齊 飾 蔡老三
* 郭鋒 飾 新聞檢查員
* 艾威 飾 丁力手下
* 苗僑偉 飾 愛國青年

## DVD發行

2015年，由無綫電視喺原始狀態下以DVD格式（5張DVD）發行《上海灘》。有繁體中文、簡體中文同埋英文字幕，粵語同埋英語音頻可以揀。不過，只限於香港同埋澳門銷售。

## 出面網頁

* 《上海灘》喺互聯網電影資料庫嘅資料（英文）
# 玫瑰玫瑰我愛你

| 玫瑰玫瑰我愛你 |
| --- |
| 姚莉嘅歌 |
| 發行日期 | 1940年 |
| 類 | 華語流行曲 |
| 填詞 | 吳村 |
| 作曲 | 陳歌辛 |

《**玫瑰玫瑰我愛你**》，係隻國語歌，原名《玫瑰啊玫瑰》。由吳村作詞，陳歌辛（懷鈺）作曲，係電影《天涯歌女》嘅其中一個插曲。隻歌原唱係上海灘歌星姚莉。之後由潘迪華、甄妮、鳳飛飛、梅艷芳、王若琳等幾位歌手，同埋喺電視劇《東方之珠》、《一屋老友記》等內翻唱。

1951年4月6號，美國歌手弗蘭基·萊恩翻唱，英文歌名係《Rose, Rose, I Love You》，有吉特巴舞曲風格，喺美國好快爆紅，一度喺排行榜第三名。

## 演唱版本

除姚莉原唱之外，出名嘅演唱版本有Frankie Laine 版本（1951年），Petula Clark 版本（1951年），潘迪華版本（1961年），鳳飛飛版本（1978年），甄妮版本（1979年），梅艷芳版本（1989年），Kim Anh（金英）版本（1990年），王若琳版本（2009年）。

## 參考
# 長興島 (上海)

**長興島**（粵拼：coeng4 hing1 dou2），舊時叫**鴨窩沙**（粵拼：aap3 wo1 saa1），係中國長江流入海個處嘅一個沖積而成嘅島，而家面積88平方公里，當地人口3.6萬人，原來係由上海市寶山區管轄，而家劃歸崇明縣管轄。全島叫做崇明縣長興鄉。

## 地理

長興島古稱鴨窩沙，個島嚮大清咸豐年出現。

## 交通

* 船舶，馬家港碼頭
* 上海軌道交通19號線 - 上海長江隧道隧橋

## 附近

* 對岸係浦東新區
# 中國（廣東）自由貿易試驗區

**中國（廣東）自由貿易試驗區**係中國國務院喺2015年4月21號批准而成立嘅自由貿易園區。喺位置嚟睇，佢係離港澳地區比較接近嘅自由貿易園區。入面包括咗4個片區，分别喺珠三角嘅廣州、深圳同珠海嗰邊；其中有兩座喺深圳。喺定位方面，廣東自貿區估計喺經濟改革方面加啲力上去，重喺CEPA下嘅粵港澳深度合作。

## 範圍

俾中國國務院批准而成立嘅廣東自貿區包括咗廣州南沙新區、深圳前海片區同蛇口片區、珠海橫琴新區三部分。總面積有116.2km²。

### 廣州南沙片

南沙自貿區有60平方公里咁大，入面包括咗7個分管區：，前海蛇口片區合共28.2平方公里，橫琴新區28平方公里。

* **廣州南沙保稅港區** （7.06km²）
明珠灣起步區
靈山橫瀝島尖片區
萬頃沙出口加工區
南沙樞紐區域
慶盛樞紐區域
* 海港區域
海港區域1——龍穴島作業區（13km²）
南沙保稅港區港口區同物流區（5.7km²）
海港區域2，沙仔島作業區（2km²）
* 南沙灣區域（5km²）
* 蕉門河中心區區域（3km²）
* 萬頃沙保稅港加工製造業區域（10km²）
南沙保稅港區加工區面積（1.36km²）

### 深圳前海蛇口片

* 前海區域
前海灣保稅港區一期（3.71km²）
* 蛇口工業區域

### 珠海橫琴新區片

* 臨澳區域
* 休閒旅遊區域
* 文創區域
* 科技研發區域

## 註

## 出面網頁

* 中国（广东）自由贸易试验区门户网站
* 中国（广东）自由贸易试验区广州南沙新区片区
* 中国（广东）自由贸易试验区深圳前海蛇口片区
* 中国（广东）自由贸易试验区珠海横琴新区片区
# 暨南大學

| 暨南大學 |
| --- |
|  |
| 校訓 | 忠信篤敬 |
| 開辦 | 1906年 |
| 類型 | 公立 |
| 母機構 | 中國共產黨 中央統戰部 |
| 主席 | 萬鋼（董事長） |
| 黨委書記 | 孫彧 |
| 校長 | 邢鋒 |
| 教師 | 2,732 |
| 學生 | 45,180 |
| 本科生 | 29,127 |
| 研究生 | 16,053 |
| 校址 | 廣東廣州 |
| 舊名 | 暨南學堂 |
| 網站 | www.jnu.edu.cn |
|  |

**暨南大學**（粵拼：kei3 naam4 daai6 hok6，英文：**Jinan University**, **JNU**），簡稱**暨大**，係中國嘅一間雙一流（前211）重點大學，直屬中國共產黨嘅中央統戰部。

## 介紹

暨南大學喺1906年由清朝政府創建，校名喺取自《書經·禹貢篇》：『朔南暨，聲教訖於四海』嘅含義。歷史上曾經多次搬遷、停辦，直到1958年先至喺廣州重建，而家喺廣州、深圳同埋珠海有五個校區。學校而家有25個學院，55個系，86個本科專業，170個研究機構同埋84個實驗室。

同時喺臺灣南投縣有一間國立暨南國際大學，亦係簡稱做暨大，喺1995年復校，兩間學校係屬於同一根源。

2025年2月20日，中華民國教育部以廣州暨南大學2018年開始由國務院僑務辦公室改為中國共產黨中央統戰部管理作為理由，禁止臺灣高校同佢交流同終止承認呢間學校嘅學歷。如果學生繼續堅持就讀，就屬於學生自主選擇嘅範疇，所獲得嘅學歷唔會再被認可，至於以前已經攞到學歷嘅人，就唔受影響。

## 爭議

### 干預香港選舉

2019年第6屆香港區議會選舉期間，蘋果日報報導，有喺廣州暨南大學就讀嘅香港學生投訴，話呢間學校多間學院都被學系教職員或者輔導員要求單獨見面。會面期間，對方可以清楚講出學生所屬選區，同埋呢區建制派候選人個名，要求港生投票俾親中共候選人，甚至提供包車，免費接載港生返香港投票，報導質疑校方濫用個人資料做選舉動員。

### 入學審查

暨南大學發布嘅2020年招收香港學生簡章，當中特別提到報考學生要「無犯罪紀錄」，而往年嘅「免試入學」亦被改為「申請審核入學」。一般認為相關變動係針對參與反送中運動被捕人士而設。

## 港澳舊生

* 鄭耀棠：香港立法會前議員、港區全國人大前代表
* 王國興：香港立法會前議員（工聯會）、民建聯創黨成員
* 陸寵文（吹水文）：泛民主派KOL，《癲狗日報》前記者、MyRadio前主持，曾在Facebook高調支持中共砲轟與解放台灣。
* 溫悅球：香港政治人物
* 戴玉明：香港兒童文學作家，香港兒童文藝協會理事
* 彭磷基：香港企業家，祈福國際投資公司董事長
* 可嵐：香港女歌手，恆藝亞洲旗下藝人
* 劉焯華：澳門立法會前主席
* 關翠杏：澳門政治人物、澳門立法會直接選舉議員
* 賀一誠：澳門立法會前主席，前任澳門行政長官
* 梁慶庭：澳門政治人物
* 馬有恒：澳門企業家
* 陳煒恆：澳門歷史文化研究學者，澳門歷史學會理事

### 香港區議員

* 馬軼超（1997級國際金融專業本科）
* 楊學明（1997級國際商務專業本科）
* 鄭強峰（1997級國際商務專業本科）
* 林宗賢（1999級法學專業本科）
* 龐智笙（2003級生物技術專業本科）
* 何毅淦（2004級英語專業本科）
* 鄧焯謙（2004級國際政治專業本科）
* 林博（2005級旅遊管理專業本科）
* 梁婉婷（2006級廣播電視新聞學專業本科）
* 劉婉燕（2009級戲劇影視文學專業本科）
* 馮務君（2009級金融學專業本科）
* 陳治華（2009級新聞學專業本科）
* 鄧麗玲（2009級新聞學專業本科）
* 胡景鵬（2010級會計學專業本科）
* 李偉樂（2012級臨床醫學專業本科）
* 陸子峯（2012級國際政治專業本科）
* 朱煥釗（2013級國際政治專業本科）
* 施彬彬（2013級廣告學專業本科）
* 彭熠銘（2013級國際經濟與貿易專業本科）

## 參考來源

## 出面網頁

* 暨南大學網站
# 現代化

**現代化**（英文：Modernization），又可以叫作**近代化**，係用嚟形容一種社會同文化上嘅改變，一般意思係一笪地方工業化跟住成為發達國家嘅過程（根據學家 Paul J. Magnarella 嘅定義）。

由歷史上嚟講，現代化主要係講緊自從喺歐洲開始嘅科學革命同工業革命，令社會變做更加理性同埋講求知識。到依家，一般都係令個社會類似西方世界嘅價值觀，所以同西方化都有唔少嘅重叠位。呢個其實係因為歐美國家係第一個經過呢種現代化嘅過程，所以概念上有啲似。喺最普遍嘅定義，一個現代化嘅地方會有：學術上嘅知識（尤其係科學）、政治上民主化、經濟上工業化、文化同藝術上自由化、宗教上世俗化等等。

## 理論

根據現代化嘅理論，隨住社會喺經濟上越嚟越發達，同時喺政治上亦都會偏向行自由民主制。呢種古典睇法係嚟自50同60年代，特別係 Seymour Martin Lipset，而佢嘅理論就係基於再之前嘅社會學學家，包括馬克斯、 涂爾幹、韋伯、同 Talcott Parsons。到1991年，福山提出咗佢最出名嘅歷史終結論，代表住自由民主制已經贏咗冷戰，成為現代化嘅尾站。有唔少數據亦都發現，一笪地方工業化係同佢民主化嘅比例成正比，即係工業化嘅幾率越高，民主化嘅幾率亦都相對咁越高。

當然，現代化呢種理論非常之受爭議，其中最主要嘅就係工業化唔一定會導致民主化，歷史例子包括大日本帝國、德意志帝國、蘇聯、同埋中華人民共和國。仲有，呢個理論忽略咗民主倒退嘅情況，發生喺好多拉丁美洲嘅國家身上。所以，有唔少學家都認為，工業化對民主化係有幫助，但係並絕對唔係必然。有啲學家就提出一個調返轉嘅理論，話民主化係會幫手推行工業化。

## 內容

一般大家認為現代化包括下面嘅社會過程：

1. 技術嘅發展：物理、化學、同生物學嘅科學知識同技術，令人能夠通過學習同瞭解，更加識得點樣控制個自然環境
2. 工業嘅發展：藉住精準嘅控制，加上分工合作，令生產越嚟越機械化，而大量生產令市面上嘅產品越嚟越多
3. 世俗化嘅發展：因為教育嘅演進，識字率可以大幅提升，加上傳送資訊變得越嚟越容易，令宗教嘅力量減弱，大家改為用理性去諗嘢
4. 城市化嘅發展：人口集中趨勢成為現代社會嘅特點，法律制度嘅普及化，連帶影響到政治、經濟、文化、居住生活嘅方式等等，例如交通工具嘅發達令全世界移民嘅人數大增。
5. 政治嘅發展：現代政治嘅特點，就係普羅大眾都，至少名義上，能夠參與到個政治過程。呢個喺唔同制度上都可以係真，包括法西斯主義、共產主義、定係民主嘅憲法制度都係。

隨住現代化嘅發展，社會文化各個方面都會隨住佢而發生變化。官僚政治逐漸發展；學習嘅機會多咗；宗教信仰同傳統習俗嘅影響力弱咗；人與人之間嘅關係會發生變化；社會流動亦都大咗。現代化嘅一個方面是技術嘅大爆炸，令到人類所有嘅諗頭可以喺光速嘅速度嚟傳開去。唔同文化之間嘅差別越嚟越細，實現到全球化，而專業技術嘅領域上，就越嚟越廣汎。

一定要特別留意呢啲理論嘅公理，近年嚟受到多方面嘅實證資料嚟挑戰呢啲理論（睇埋後現代）。

## 參考
# 平城京

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 平城京  |  |

 |
|  |
| 起好 | 710年4月13號  |
| 國家 | Q132869361  |
| 位處政區 | 大和國  |
| 創辦人 | 元明天皇  |
| 所在地理環境 | Nara Basin  |
| 平城京嘅位置
 |
| [改維基數據] |
| * 睇
* 傾
* 改
 |

**平城京**係日本奈良時代嘅京城，喺而家奈良縣奈良市。京城參考大唐都城長安同北魏都城洛陽去起。

## 睇埋

* 平城宮
* 羅城門
# 舖

當舖
古董舖
模型舖
雜貨舖
**舖**pou3，粵文亦叫**舖頭**pou3 tau2、**店**dim3或者**肆**si5，係喺一個固定嘅建築物裏面賣嘢嘅地方，唔似小販，唔使怕走鬼，但係要交租，或者要自置物業，皮費貴好多，如果無生意，又唔可以即刻收檔，推去下一個路口，再開檔。

一般情況之下，喺舖買嘢比較信得過，由其係大舖，買錯咗可以返嚟換，唔似得小販咁，唔見咗人就無符。

舖話事嗰個叫舖家。

## 字

舖古時寫鋪，後尾分別字義，另立以舍爲舖，以別於鋪貼之意。

肆今日多見於食肆，食嘢嘅舖頭。《論語》子張第十九、第七章有講，「子夏曰、百工居**肆**、以成其事、君子學以致其道。」肆同陳同義，卽係舖裏面，擺貨出來，陳列一番，方便人睇貨買賣。所以舖就叫肆。

## 網上鋪頭

而家賣嘢，唔只得啲實實在在，行得入去嘅建築物，互聯網上面都有「鋪頭」，可以買嘢。大嘅有 eBay，Amazon（亞馬遜）、雅虎拍賣網等等。

## 睇埋

* Category:店鋪攤檔
* 大檔
* 當鋪
* 豬肉鋪
* 古董鋪
* 找換店
* 茶莊
* 茶樓
* 壽司店
* 手機鋪
* 鋪位
* 樓上鋪
* 街鋪
* 虛擬舖頭研究
# 新潟縣

**新潟縣**（潟讀式，粵拼：san1 sik1 jyun6\*2；日文：**新潟県**にいがたけん(Nīgata-ken)），係日本本州中部嘅縣，首府係新潟市。「潟」喺中文不時寫錯做「瀉」。

## 地理

* **隔籬縣**：山形縣、福島縣、群馬縣、長野縣、富山縣
* **山脈**：越後山脈、三國山脈、朝日山地、飯豐山地、櫛形山脈
* **山**：妙高山、八海山、卷機山、兔岳、金城山、坂戶山、彌彥山、魚沼駒岳、金北山、燒山（新潟縣）、米山、苗場山、小蓮華山
* **平原**：越後平原、高田平原（頸城平原）、刈羽平原、國仲平原
* **河川**：信濃川、阿賀野川、澀海川、魚野川、宇田澤川、三國川、水無川、佐梨川、大源太川、荒川、三面川、關川、姫川、國府川、五十嵐川、鯖石川、鵜川
* **湖泊、池、潟湖**：加茂湖、福島潟、鳥屋野潟、佐潟、瓢湖、奧只見水庫、三國川水庫
* **離島**：佐渡島、粟島

### 城市

* 新潟市
* 長岡市
* 三條市
* 柏崎市
* 新發田市
* 小千谷市
* 加茂市
* 十日町市
* 見附市
* 村上市
* 燕市
* 妙高市
* 五泉市
* 上越市
* 阿賀野市
* 佐渡市
* 魚沼市
* 南魚沼市
* 胎內市

### 町村

* 北蒲原郡
	+ 聖籠町

* 西蒲原郡
	+ 彌彥村

* 南蒲原郡
	+ 田上町

* 東蒲原郡
	+ 阿賀町

* 三島郡
	+ 出雲崎町

* 北魚沼郡
	+ 川口町

* 南魚沼郡
	+ 湯澤町

* 中魚沼郡
	+ 津南町

* 刈羽郡
	+ 刈羽村

* 岩船郡
	+ 關川村
	+ 荒川町
	+ 神林村
	+ 朝日村
	+ 山北町
	+ 粟島浦村

## 氣候

氣温，降雨量，濕度，日照時間（1971-2000）

|  | 最低氣温 | 最高氣温 | 平均氣温 | 平均濕度 | 降雨量 | 日照時間 |
| --- | --- | --- | --- | --- | --- | --- |
| 1月 | 0.0 | 5.3 | 2.6 | 74.0 | 180.3 | 56.1 |
| 2月 | -0.3 | 5.4 | 2.5 | 72.0 | 128.0 | 72.9 |
| 3月 | 1.9 | 9.1 | 5.4 | 68.0 | 104.6 | 130.9 |
| 4月 | 7.0 | 15.7 | 11.2 | 67.0 | 93.6 | 181.9 |
| 5月 | 12.3 | 20.5 | 16.1 | 70.0 | 103.3 | 204.8 |
| 6月 | 17.3 | 24.1 | 20.4 | 76.0 | 128.3 | 168.1 |
| 7月 | 21.4 | 28.1 | 24.5 | 78.0 | 178.2 | 182.7 |
| 8月 | 23.0 | 30.2 | 26.2 | 74.0 | 142.7 | 214.8 |
| 9月 | 18.7 | 25.7 | 22.0 | 74.0 | 163.0 | 146.4 |
| 10月 | 12.3 | 19.9 | 16.0 | 72.0 | 148.9 | 142.8 |
| 11月 | 6.6 | 14.0 | 10.2 | 72.0 | 200.6 | 90.0 |
| 12月 | 2.3 | 8.5 | 5.3 | 74.0 | 204.4 | 59.4 |

## 歷史

* 新潟縣係高志國（越）一部份、喺7世紀末高志國分割成越前國、越中國、越後國三個國。
* 1860年1月1號 - 基於日美修好通商條約、新潟港開港。
* 1978年 - 北陸自動車道部分開通（新潟市（當時為黑埼町）～長岡市）。
* 1982年11月15號 - 上越新幹線預定開通（新潟～大宮）。
* 1985年3月 - 上越新幹線開通至上野站。
* 1985年10月 - 關越自動車道全線開通。
* 1988年 - 北陸自動車道全線開通。
* 1991年 - 上越新幹線開通至東京站。
* 1997年 - 磐越自動車道全線開通。
* 1999年10月30號 - 上信越自動車道全線開通。
* 2002年5月 - 日本海東北自動車道新潟空港交流道～聖籠新發田交流道間開通。

## 人口

根據1888年嘅統計，大約有166萬人，係繼東京、大阪之後，日本人口第一多數嘅行政區域（→行政區人口一覽、參考）。而家就大約有241萬人，排名第14位。

## 經濟

### 農業

新潟縣主要係農業區，專門種稻。佢嘅稻米產量係全日本第二位，差過北海道。佢最好嘅米係新潟越光米（コシヒカリ）。啲日本人話係日本最好嘅。因為咁，同稻米相關嘅米菓（煎餅、菓子等等）生産量亦係日本第一。而日本酒則僅次於兵庫縣、京都府，係日本第三位。

新潟縣長岡市嘅山古志村、魚沼村等等二十幾條村，係日本錦鯉嘅發源地。

### 工業

新潟主要工業產品包括：金屬器具、編織品等等。

## 註

## 出面網頁

* 新潟縣官方網站：（日文）、（繁體中文）、（簡體中文）
# 樟

| How to read a taxobox**樟樹** |
| --- |
|  沙頭角一樖大樟 |
| **物種分類** |
|

|  |  |
| --- | --- |
| 域(Domain): | 真核域 Eukarya  |
| 界 | 植物界 Plantae  |
| 門 | 被子植物門 Magnoliophyta  |
| 綱 | 雙子葉植物綱 Magnoliopsida  |
| 目 | 樟目 Laurales  |
| 科 | 樟科 Lauraceae  |
| 屬 | 樟屬 *Cinnamomum*  |
| 種 | **樟樹 *C. camphora  |

 |
| 二元學名 |
| **Cinnamomum camphora** (L.) Sieb. |

**樟**（粵拼：zoeng1 syu6；學名：*Cinnamomum camphora*）係樟科樟屬嘅常綠喬木。原產中國長江以南同西南地區，而家喺東亞嘅亞熱帶地區入面先至搵到。佢係樖幾有亞熱帶風光嘅樹木。佢同黃樟都幾似。

樟有樟腦，可以防蟲。樟木可以用來做傢俬，兼且防蟲，啱用來收藏用。

## 名

呢種植物又嗌**樟樹**、**樟木**、**細葉樟**。佢之所以嗌成**香樟**、**臭樟**、**芳樟**，係因佢嘅氣味大；又因為樹皮黑而嗌**黑樟**。

## 形態

樹齡一般可以幾百、幾千年。植株高度可以去到30～50米，莖直徑可以去到3米。樹皮咖啡或啡黃，有唔規律嘅豎裂紋。枝葉同木材有樟腦埐味，樹冠似大蛋，枝葉濃密，綠蔭效果比較好，樹形比較靚。葉橢圓形，細，互生，有離基三出脈、光澤同革質，長5～10公分，闊3～5公分，表面深綠背面青白，入秋後變鮮紅或橙紅。花綠白色帶埐黃，圓錐花序，長大概3mm，每年4～5月開花。果樣近似波子，直徑6～8mm，紫黑色；每年8～11月結果。

## 生長環境

呢樖嘢鍾意喺溫暖而且濕𣲷𣲷同有陽光嘅亞熱帶氣候地區嗰度生，而且佢啲樹仔比較禁（kam1）黑麻麻嘅地區，但係唔禁（kam1）旱同瘠瘦、積水嗰啲嘢。

## 用途

樟樹嘅用途有好多，佢可以用嚟做：

* 賽璐珞等工業
* 行道樹
* 庭院風景樹
* 綠蔭樹
* 防風林，喺對抗大氣污染都有一定嘅能力。
* 建材、造船、家具、雕刻
* 根、木材、枝、葉可以用嚟提煉樟腦→
樟腦：醫藥、塑料、炸藥、防腐、殺蟲等用。而佢嚿核重可以用嚟榨油→
樟腦油：農藥、蕃鹼、假漆、香精等原料。

### 藥用

* 根、木材：袪風散寒，溫中健胃，止痕止痛。
* 根、幹、枝、葉：通竅，殺蟲，止痛
* （提煉咗出嚟之後嘅）樟腦：心腹賬痛，牙痛，跌打，疥癬。

## 分佈

* 中國南部
	+ 廣東
	+ 福建
	+ 浙江
	+ 江西
	+ 湖南
	+ 臺灣
* 越南
* 日本

## 相

*
*
*
*
*
*
*
*

## 地名

喺香港屬市內常見嘅原生樹，地名中常有，好似樟木頭、樟樹頭、樟樹灘噉。

## 攷

* 中国少年儿童百科全书 自然·环境 第431页　浙江教育出版社 ISBN·7-5338-1946-2/G·1942
* 海珠濕地公園入面同樟樹有關嘅介紹

## 出面網頁

* （繁體中文）植物 : 樟科 : 樟樹 自然系圖鑑
* （繁體中文）（英文）樟, Zhang
* 樟树 苗易网
# 1871年

|  |  |
| --- | --- |
| **世紀：** | 18世紀 **19世紀** 20世紀 |
| **年代：** | 1840年代 1850年代 1860年代 **1870年代** 1880年代 1890年代 1900年代 |
| **年：** | 1866年 1867年 1868年 1869年 1870年 **1871年** 1872年 1873年 1874年 1875年 1876年 |
| **干支年：** | 1月1號到2月18號係庚午年（馬年） 2月19號開始係**辛未年**（**羊年**） |
| **年號：** | 清穆宗同治十年； 日本明治天皇明治四年。 |

**1871年**係平年，元旦係禮拜日。

## 大件事

* 普法戰爭結束。
* 中國清政府同日本簽訂咗《中日修好條規》。

## 響呢年出世嘅人

* 光緒帝，原名叫愛新覺羅載湉。
* 萊特兄弟中嘅奧維爾·萊特。

## 響呢年死嘅人

## 節慶、風俗習慣

## 文化、藝術

* 俄國小說家屠格涅夫寫咗本春潮。
# 白鶴

| How to read a taxobox**白鶴** |
| --- |
|   |
| 瀕危指標 |
|  極危 (CR) |
| **物種分類** |
|

|  |  |
| --- | --- |
| 界 | 動物界  |
| 門 | 脊索動物門  |
| 綱 | 鳥綱  |
| 目 | 鶴形目  |
| 科 | 鶴科  |
| 屬 | 鶴屬  |
| 種 | G. leucogeranus  |

 |
| 二元學名 |
| Grus leucogeranus Pallas, 1773 |

喺Tennouji Zoo嘅白鶴
**白鶴**（Grus leucogeranus），又叫做**西伯利亞白鶴**，係鶴科嘅成員之一。佢係一種大型嘅水鳥，身長約135厘米，有粗長而直嘅紅色咀同修長嘅頭同腳。幼鳥嘅頭同頸為金褐色，身體其他部分由褐色同白色既斑紋所組成，而長大後大致係白色。飛嗰陣頸同腳都會伸直，展開寬闊嘅翼同露出黑色嘅初級飛羽。

## 習性

白鶴係一種遷徙鳥同越冬鳥，響俄羅斯遠東地區嘅薩哈克共和國同西伯利亞西部進行繁殖，而呢個係好長距離嘅遷徙。佢東部嘅族群響中國長江中下游過冬，中部族群響印度凱奧拉德奧國家公園（Keoladeo National Park）過冬，而西部族群就喺伊朗Fereidoonkenar同伊斯法罕過冬。香港曾經喺2002年12月錄到一隻幼鳥。

## 食物

佢哋響濕地繁殖同過冬。喺嗰果度，佢哋會食水生植物根部同莖部，也會食少量蚌、魚、螺等。

## 參考

* 《觀鳥背後》，ISBN 988-201-611-1

## 睇埋

* 香港鳥類
# 2026年伊朗戰爭

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 2026年伊朗戰爭  |  |

 |
| 係一個 | military operation、air offensive、warfare and armed conflicts、crime of aggression  |
| 屬於 | Middle Eastern crisis (2023–present)、Iran–Israel conflict  |
| 發生喺 | 伊朗  |
| 位處政區 | 德黑蘭、古姆、克爾曼沙赫省、卡拉季、伊斯法罕、大不里士、伊拉姆省、洛雷斯坦省  |
| 日期 | 2026年  |
| 之前係 | Twelve-Day War  |
| 目標 | 伊朗  |
| 加害者 | 以色列、美國  |
| 加害者嘅人數 | 2  |
| 死咗嘅人數 | 4,859、1,444、15、13、687  |
| 受傷嘅人數 | 12,000  |
| 共享類 |  維基同享中有關2026 Iran war嘅同享資源 |
| 攤開2026年伊朗戰爭嘅位置
 |
| [改維基數據] |
| * 睇
* 傾
* 改
 |

2026年2月28號，以色列空軍聯同美國空軍同美國海軍向伊朗首都德黑蘭發動代號叫「**咆哮嘅獅子**」（英文：Roaring Lion）、「**猶大嘅盾**」（英文：Operation Shield of Judah）同「**史詩狂怒**」（英文：Operation Epic Fury）等多個軍事行動，並且將伊朗最高領袖哈梅內伊同佢嘅家人擊殺。

喺美以對伊朗發動軍事打擊後，紐約、洛杉磯和鳳凰城等美國主要城市已加強重點區域嘅執法巡邏力度，包括宗教場所及社區活動區域。當地官員表示，未發現針對上述城市嘅可信威脅，各地執法部門正與州及聯邦機構保持協調，密切監控局勢發展。

紐約警察局喺社交平台上表示，已加強對文化機構、外交場所及其他相關敏感地點嘅巡邏。鳳凰城警方稱，正與社區領袖保持溝通，以便喺出現潛喺威脅時迅速作出響應。洛杉磯市長凱倫·巴斯喺聲明中表示，理解居民嘅擔憂，並呼吁市民以和平方式表達意見。隨着局勢升級，洛杉磯已有民眾走去街頭舉行抗議活動。

爾次戰爭係美國繼標參委內瑞拉總統馬杜羅後，短短兩個月之內第二次用軍事手段襲擊其他主權國領導人。爾次戰爭亦公開違反2026年冬季奧林匹克運動會期間嘅奧林匹克休戰協議。

2026年4月7號，當勞侵恐嚇伊朗「成個文明會喺今晚滅亡」（*a whole civilisation will die tonight*），而且「無得返轉頭」（*never to ​be brought back ​again*），引起國際社會恐慌，令到國會民主黨人、部分聯合國官員同埋軍事法學者都出聲，話呢種攻擊會違反國際法。

## 註

## 參考
# 法老王

| 埃及法老王 |
| --- |
| 象徵上下埃及嘅紅白雙冠 |
|  |
| 典型嘅法老王形象。喺第三王朝左塞爾之後，法老成日畀人描繪做戴住頭巾、假鬍鬚同靚褶裙嘅人物形象。 |
|  |
| 詳情 |
| 尊稱 | 陛下 |
| 開國君主 | 舍順克一世 |
| 末代君主 | 克里奧帕特拉七世同凱撒里昂 |
| 建立時間 | 約前3150年 |
| 完結時間 | 前30年 |
| 居所 | 隨時代變動 |
| 產生方式 | 神權 |

**法老王**（粵拼：**faat3 lou5 wong4**，科普特文：ⲡⲣ̅ⲣⲟ）係古埃及嘅皇帝，代表日神。死後會被做成木乃伊。
# 臺灣地理

臺灣島地圖
**臺灣**係喺西太平洋上一個島嶼，東岸太平洋，同日本與那國島隔111公里。西岸臺灣海峽對住中國大陸隔 150 公里。南濱巴士海峽，同菲律賓隔 300 公里。北接東中國海。全個島面積有 35,915 平方公里，南北長 394 公里，南北狹長，東西窄。以山地、丘陵、盆地、台地、平原為主體。喺歐亞大陸板塊同菲律賓板塊交界。

臺灣島喺東亞島弧中央位置，加上地扼臺灣海峽呢個國際重要航道，所以有重要戰略價值。
# 烏山頭水庫

| 烏山頭水庫 |
| --- |
| 喺空中睇到嘅烏山頭水庫，型如珊瑚 |
| 烏山頭水庫喺台灣嘅位置 |
| 國 |  中華民國 |
| 位置 | 臺南市六甲區、官田區 |
| 現狀 | 使用緊 |
| 始建 | 1920年 |
| 啟用 | 1930年 |
| 耗資 | 54,130,000圓 |
| 所有者 | 嘉南農田水利會 |
| 水壩同溢洪道 |
| 水壩類 | 土石壩 |
| 高度 | 56 m（184 ft） |
| 長度 | 1,273 m（4,177 ft） |
| 壩頂高度 | 66.66米（219英尺） |
| 壩頂寬度 | 9米（30英尺） |
| 壩基寬度 | 303米（994英尺） |
| 溢洪道 | 官田溪 |
| 溢洪道類 | Gated overflow, service |
| 溢洪量 | 1,500 m3/s（53,000 cu ft/s） |
| 形成 | 烏山頭水庫 |
| 總容量 | 154,158,000 m3（5.4440×109 cu ft） |
| 有效容量 | 103,770,000 m3（3.665×109 cu ft） |
| 集水面積 | 58 km2（22 sq mi） |
| 表面積 | 13 km2（3,200 acre）（1,300公頃） |
| 最大水深 | 32米（105英尺） |
| 正常水位 | 56.3米（185英尺） |
| 發電廠 |
| 操作人員 | 嘉南實業股份有限公司 |
| 運作日期 | 2002年 |
| 類 | 傳統式 |
| 渦輪機 | 豎軸卡布蘭式水輪發電機1部 豎軸法蘭西斯式水輪發電機1部 |
| 裝機容量 | 8.75 x 1 MW 烏山頭水力發電廠 11.52 x 1 MW 西口水力發電廠 |
| 年均發電量 | 4217萬度 + 4200萬度 |

| 烏山頭水庫 |
| --- |
| 流入 | 官田溪 |
| 流出 | 官田溪 |

| 烏山頭水庫暨嘉南大圳水利系統 |
| --- |
|  中華民國（臺灣）文化資產 |
| 嘉南大圳貯水池堰堤工事

---

 |
| 登錄名 | 烏山頭水庫 |
| 登錄等級 | 文化景觀 |
| 登錄類別 | 水利設施 |
| 位置 | 臺南市官田區、六甲區 |
| 建成年代 | 1930年 |

**烏山頭水庫**，舊稱**烏山頭貯水池**，係一座喺台灣台南市六甲區同官田區嘅水庫，有水力發電功能，同烏山頭水力發電廠、烏山頭風景區併埋一齊。地理位置喺海拔468公尺嘅烏山嶺。由於水庫完成後，官田溪谷被淹沒。自空中向下睇，形似珊瑚，所以有**珊瑚潭**呢個雅稱。

烏山頭水庫內湖
烏山頭水庫內深處二
## 攷
# 陳誠

| 陳誠 |
| --- |
|  |
| 姓名原文 | 陳誠 |
| 出生日 | 1897年1月4號  |
| 出生地 | 青田  |
| 死亡日 | 1965年3月5號  （68歲） |
| 死亡地 | 臺北市  |
| 死因 | 肝癌  |
| 國籍 | 大清、中華民國、中華民國  |
| 識嘅語言 | 中華民國國語  |
| 母校 | Whampoa Military Academy  |
| 職業 | 軍人、政治人  |
| 政黨 | 中國國民黨  |
| 配偶 | Tan Xiang  |
| 仔女 | 陳履安  |
| [改維基數據] |
| * 睇
* 傾
* 改
 |

**陳誠**（1898年1月4號—1965年3月5號）係國民革命軍將領同中國國民黨領導人。字**辭修**，浙江青田人。做過台灣省政府主席，中華民國行政院長同中華民國副總統。佢階級係中華民國陸軍一級上將。

佢喺臺灣期間，喺民生、經濟同軍事方面都有大作為，對中華民國喺臺灣嘅統治有貢獻，臺灣群眾都叫佢陳誠伯。佢係蔣介石嘅親信，人都叫佢做「小委員長」，佢派系就叫做「土木派」。佢1965年3月5號喺台北死於肝癌，終年67。

佢嘅大仔係臺灣前政治人陳履安。

## 攷

* 陳誠喺BIBSYS嘅資料
* P1273 屬性顯示失敗: 搵唔到 P1273 屬性。

/ 陳誠喺加泰圖書館嘅資料
* 陳誠喺分面應用主題詞表識別碼嘅資料
* 陳誠喺虛擬國際權威檔案識別碼嘅資料
* 陳誠喺Freebase嘅資料
* 《蔣介石最為倚重的愛將有哪些？》，頭條網